莫里哀

莫里哀（Molière，）是一位法国喜剧作家、演员、戏剧活动家，法国芭蕾舞喜剧创始人，也畀認爲是西洋文學中最偉大个幾位喜剧作家中个一位
Roy, Donald. "Molière", in Banham, Martin (ed.) The Cambridge Guide to Theatre, 1995, Cambridge University Press, pages 756 "...one of the theatre's greatest comic artists".。莫里哀著名个作品有得《伪君子》、《吝啬鬼》、《太太学堂》、《唐璜》、《愤世者》、《司卡班个诡计》等，搭皮埃尔•高乃依與拉辛合稱爲法國古典戲劇三傑。

莫里哀出生垃富裕个家庭，且在克萊蒙學堂（乃朝个路易大帝中学）就讀，佢蠻適合在劇院開始佢个事業。佢曾擔任巡演演員13年，葛咾在佢開始寫作辰光，箇幫助佢提昇喜劇个能力，可以結合精緻个法國喜劇以及意大利即興喜劇个元素Roy, p. 756.。

莫里哀因著腓力一世（路易十四个兄弟）等貴族个資助，有機會在卢浮宫在國王面前導演戲劇。佢承現了一齣皮埃尔·高乃依个經典戲劇以及佢自家个一齣鬧劇《The Doctor in Love》，之後國王允許佢使用卢浮宫附近个Petit-Bourbon大廳，是一個適合戲劇表演个寬敞房間。後首來國王允許莫里哀使用巴黎皇家宮殿劇院，佢在兩處个戲劇都獲得巴黎人个好評，譬如《可笑个女才子》、《太太学堂》、《丈夫学堂》等。皇家對莫里哀个喜愛讓佢个劇團有皇家个退休金，當時也稱爲Troupe du Roi（皇家劇團）Roy, p. 756–757.。

莫里哀雖得到皇家及巴黎人个喜愛，但佢个諷刺遭到道德主義者以及天主教教會个批評。《僞君子》攻擊在宗教上个虛僞，遭到教會个譴責，而《唐璜》一劇更畀禁止演出。
莫里哀辛勤个工作，製作交關戲劇作品，昰個也影響了佢个健康。在1667年畀迫暫停戲劇工作。1673年莫里哀在製作《無病呻吟》个辰光，感染仔肺結核，在演出Argan時咳嗽搭出血，後來有完成演出，但幾個小時後就過世了。

佢个喜剧在种类搭样式上儕比较多样化。佢个喜剧含有闹剧成分，在风趣、粗犷之中表现出严肃个态度。佢主张作品要自然、合理，强调以社会效果进行评价。佢个作品对欧洲喜剧艺术个发展有深远影响
。在法国，佢代表着“法兰西精神”，在2005年法國評選《最偉大个法國人》時名列第8名。其作品已译成交關个重要语言，是世界各国無臺丄经常演出个剧目。

 主要作品 
 《飛天醫生》（法语：Le Médecin volant，1645年）
 《可笑个女才子》（法语：Les Précieuses ridicules，1659年）
 《丈夫学堂》（法语：L'École des maris，1661年）
 《太太学堂》（法语：L'école des femmes，1662年）
 《伪君子》（法语：Tartuffe, ou l'Imposteur，1664年）
 《唐璜》（法语：Dom Juan ou le Festin de pierre，1665年）
 《愤世者》莫里哀Molière石膏像个故事（法语：Le Misanthrope ou l'Atrabilaire amoureux，1666年）
 《吝啬鬼》（法语： L'Avare，1668年）是深刻个性格喜剧之一。
 《浦尔叟雅克先生》（法语：Monsieur de Pourceaugnac，1669年）
 《贵人迷》（法语： Le Bourgeois Gentilhomme，1670年）
 《司卡班个诡计》（法语： Les Fourberies de Scapin，1671年）
 《无病呻吟》（法语：Le Malade Imaginaire，1673年）

 參考資料 

Category:法国演员